CELEX: C2005/229/77
Language: hu
Date: 2005-09-17 00:00:00
Title: T-291/05. sz. ügy: Mohammad Reza Fardoom és Michael Ashbrook által az Európai Közösségek Bizottsága ellen 2005. július 25-én benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/37
            
         Mohammad Reza Fardoom és Michael Ashbrook által az Európai Közösségek Bizottsága ellen 2005. július 25-én benyújtott kereset
   (T-291/05. sz. ügy)
   (2005/C 229/77)
   Az eljárás nyelve: francia
   Mohammad Reza Fardoom (lakóhelye: Rood-sur-Syre [Luxemburg]) és Michael Ashbrook (lakóhelye: Strassen [Luxemburg) (képviselik őket: Gilles Bounéou és Frédéric Frabetti ügyvédek, kézbesítési cím: Luxembourg) 2005. július 25-én keresetet nyújtottak be az Európai Közösségek Elsőfokú Bíróságához az Európai Közösségek Bizottsága ellen.
   A felperesek keresetükben azt kérik, hogy az Elsőfokú Bíróság:
   
               —
            
            
               semmisítse meg a „Társadalmi párbeszéd” egység vezetőjének a felperesek, egy biztossal 2004. szeptember 13-án tartandó találkozón való részvétel érdekében 2004. szeptember 9-én kérelmezett kiküldetési megbízását megtagadó, 2004. november 4-én hozott határozatait;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   A felpereseket egy biztossal 2004. szeptember 13-án tartandó találkozóra hívták, az egyik szakszervezet képviselőiként. E találkozón való részvétel érdekében a felperesek – előzetesen – kiküldetési megbízás iránti kérelmet nyújtottak be. Ezt a kérelmet a felettes csak negyvenegy nappal később láttamozta. Erre a késésre hivatkozva, a kiküldetés elrendelésére jogosult személy megtagadta a kiküldetési megbízásokat.
   A felperesek kérik ez utóbbi határozat megsemmisítését. Keresetük alátámasztására hivatkoznak a személyzeti szabályzat 24a. cikkének, a szakszervezeti szabadságnak, az egyenlő bánásmód elvének, a hátrányos megkülönböztetés tilalma elvének megsértésére, valamint önkényes eljárásra. Ebben az összefüggésben a felperesek előadják, hogy kérelmüket határidőben nyújtották be, és hogy nem tehetők felelőssé azok késedelmes láttamozásáért. A felperesek előadják továbbá, hogy a kiküldetési megbízásokat költségtérítés nélkül kérték, következésképpen nincs szó arról, hogy ez az intézmény költségvetését nem tervezett módon, utólag terhelné meg.
   A felperesek hivatkoznak továbbá az indokolási kötelezettség elvének és a Bizottság gondoskodási kötelezettségének a megsértésére.